Sagredo ha sol·licitat que el Servef tinga oficina pròpia a Paterna
17/09/2015

# Sagredo ha sol·licitat que el Servef tinga oficina pròpia a Paterna

[![L'alcalde durant la reunió mantinguda amb la Secretària Autonòmica d'Economia Sostenible, Sectors Productius, Comerç i Treball, María José Mira, i amb la directora general d'Ocupació i Formació, Rosada Briones](/images/noticias/2015/09/alcalde-servef.jpg)](/images/noticias/2015/09/alcalde-servef.jpg)

17.09.2015

L’alcalde de Paterna, Juan Antonio Sagredo, estudia ja quin local oferir en la localitat que reunisca els requisits exigits per a atendre els desempleats sense que hagen de traslladar-se a un altre municipi

L’alcalde de Paterna, Juan Antonio Sagredo, s’ha reunit este matí amb la Secretària Autonòmica d’Economia Sostenible, Sectors Productius, Comerç i Treball, María José Mira, i amb la directora general d’Ocupació i Formació, Rosada Briones. Una trobada que el primer edil ha qualificat com “extraordinàriament productiu” i en el que Paterna ha sol•licitat que el Servici Valencià d’Ocupació i Formació (Servef) tinga oficina pròpia a Paterna.

Es tracta d’una reivindicació històrica dels veïns i veïnes de Paterna que, en l’actualitat, han de traslladar-se fins al municipi de Burjassot per a ser atesos. Un fet pel qual Juan Antonio Sagredo està estudiant ja quin local oferir, que reunisca els requisits exigits, perquè els desempleats puguen realitzar les gestions relacionades amb la busca activa d’Ocupació en el propi terme municipal. En este sentit, des de la Generalitat Valenciana i l’Ajuntament han coincidit a l’assenyalar que l’oficina de Paterna haurà de ser motor generador de llocs de treball.

L’alcalde de Paterna, Juan Antonio Sagredo, s’ha compromés durant la trobada a augmentar la coordinació entre Generalitat i Ajuntament de Paterna en benefici dels veïns i veïnes. En este sentit, s’ha acordat incrementar l’aposta per la formació i l’ocupació, sobretot per als més jóvens, en accions conjuntes futures.

“Per fi tenim un Govern valencià que ens escolta, que atén les nostres reivindicacions i que ofereix solucions per a desbloquejar assumptes enquistats”, ha subratllat l’alcalde de Paterna, Juan Antonio Sagredo. “Continuarem treballant braç a braç amb la conselleria perquè els desempleats de Paterna puguen accedir a ajudes econòmiques, disposen de cursos i tallers amb què adquirir qualificació i, en definitiva, les persones parades tinguen més possibilitat de trobar un treball”, ha conclòs el primer edil.